U.E. Bossòst 4 - Es. Puymaurin 0    Fàcil victòria dera U.E. Bossòst aguest darrèr dissabte e que place ar equip aranés enes ¼ de finau dera Copa de Comminges.  Eth protagonista deth partit siguèc eth fort aire que perjudiquèc as dus equips entà jogar a fotbòl. Partit dominat enes 90 menutes en qu'ena prumèra mietat ja quedaue sentenciat. Ath quart d'ora , un cop de cap de Miguel en un cornèr, marcaue eth 1-0. Ena  minuta 30, Pèir en ua bona jogada colectiua marcaue eth 2-0. Eth madeish Pèir ena minuta 40, en un aute cop de cap marcaue eth 3-0, resultat damb que s'arribaue ath descans. Ena dusaua mietat, Ignasi ena minuta 70 marcaue eth 4-0. Un shut de Miguel tocaue en garròt. Ar arbitre l´ac reclamèren 2-3 penaltys clars per fautes laguens der àrea; ath finau deth partit diguèc que coma eth resultat ère de 4-0 non les auie fiulat. Incredible mès cèrt. Eth Puymaurin sonque arribèc ena nòsta porteria ath finau deth partit  en un parelh de fautes ( inventades per arbitre) a toca der àrea, mes es sòns shuts anèrem dehòra dera portería.    Objectiu artenhut: èm enes ¼ de finau dera Copa de Comminges (toti non podem díder lo madeish donques fòrça boni equips an quedat eliminadi) e ara, demorar eth sorteig, a continuar tamb era madeisha sort e jogar era eliminatòria en casa.    Eth plòplèu partit torne eth campionat, jogam en Bossòst contra eth St. Gaudens ( lider dera nòsta categoria ),eth dissabte 5 de  deseme tàs 20 :00 ores    U.E. Bossòst : Monchi, Juanka (65' Mariano), Miguel, Marc, Liaño, Jorge, Alex (60' Javi), Sergio (65' Ruben), Ignasi, Adrian R. e Pèir.  Trainer: Jordi    Es. Puymaurin : Gay, Despax, Castex, Soldeville I, Soldeville II, Rossi, Leveque, Fortin, Martin, Souleille, Laffont.    Arbitre Ferran David.  Gols : 1-0 Miguel (15'), 2-0 Pèir (30'), 3-0 Pèir (40'), 4-0 Ignasi (70').